อาจารย์ปริญญา เทวานฤมิตกุล ให้ความคิดเห็นเกี่ยวกับระบบประชาธิปไตย
คณะนักวิชาการ นักวิชาชีพ และสมาชิกสภาร่างรัฐธรรมนูญชุดหนึ่งของไทย เดินทางไปพบปะและแลกเปลี่ยนความคิดเห็นกับนักวิชาการ ผู้เชี่ยวชาญกฎหมาย
ของภาควิชากฎหมายมหาชน คณะนิติศาสตร์ มหาวิทยา ลัยธรรมศาสตร์เป็นนักวิชาการผู้หนึ่งที่เดินทางร่วมคณะ และให้ความเห็นเกี่ยวกับระบบประชาธิปไตยไว้ว่า ไม่ว่าจะเป็นแบบสหรัฐซึ่งมีประธานาธิบดีเป็นผู้นำ หรือแบบของไทยซึ่งมีนายกรัฐมนตรีเป็นผู้นำ จะต้องมีกฎหมายเป็นหลักของการปกครอง และเปรียบเทียบจุดอ่อนกับจุดแข็งไว้ด้วย อีกด้านหนึ่งที่แตกต่างกันระหว่างระบบการเมืองของสหรัฐกับของประเทศไทย คือระบบพรรคการเมือง ซึ่งของประเทศไทยมีหลายพรรค ในขณะที่ของสหรัฐนั้น แม้จะมีหลายพรรคเหมือนกัน แต่ในทางปฏิบัติที่เป็นจริงแล้วมีเพียงสองพรรคใหญ่เท่านั้น นักวิชาการไทยผู้นี้บอกว่า การมีหลายพรรคของไทยนั้นก็มีประโยชน์ได้ด้วย แต่สิ่งที่อาจารย์ปริญญาได้เรียนรู้ และคิดว่าน่าจะเป็นประโยชน์ ถ้าลองนำไปปรับใช้ในระบบการเมืองของไทย คือความเป็นประชาธิปไตยภายในพรรคการเมือง อีกสิ่งหนึ่งที่นักกฎหมายจากมหาวิทยาลัยธรรมศาสตร์ผู้นี้เห็นว่าเป็นเรื่องน่าสนใจสำหรับรัฐธรรมนูญของอเมริกา คือการที่ประชาชนสามารถเข้าถึงกฎหมายพื้นฐานของประเทศฉบับนี้ในลักษณะและรูปแบบต่างๆกัน โดยมีจุดร่วมอยู่ที่ความเคารพในกม.ฉบับนี้